Fairchild 24

Fairchild 24 je štvormiestne ľahké dopravné lietadlo, ktoré bolo vyrábané Kreider-Reisner Aircraft Hagerstown, divíziou Fairchild Aviation Corporation. V tridsiatych a štyridsiatych rokoch 20. storočia patrilo medzi veľmi obľúbené civilné lietadlá, pričom sa vyznačovalo ekonomickou prevádzkou a ľahkou ovládateľnosťou. Lietadlo využívalo mnoho hollywoodskych hviezd vrátane Roberta Taylora, Tyrona Powera, Mary Pickfordovej a Jamesa Stewarta. 

Keď USA vstúpili do druhej svetovej vojny, bola výrobná linka Fairchilda využitá na armádne účely. Vznikajú tak ľahké dopravné verzie UC-61 Forwarder pre americkú armádu  a Argus pre britskú RAF. Existujúce civilné verzie lietadiel boli zabavené a zavedené tiež do služby v americkej armáde.

 Vznik a vývoj 
Model 24 prvýkrát vzlietol v roku 1932. Jeho výroba prebiehala v rokoch 1932 až 1948. Spoločnosť Fairchild vyrobila viac ako 1500 strojov tohto typu a ďalších 280 bolo vyrobených spoločnosťou Temco (Texas Engineering & Manufacturing Company), ktorá po druhej svetovej vojne odkúpila od Fairchildu výrobné práva. Celkovo tak zišlo z výrobnej linky viac ako 1800 lietadiel Fairchild 24.Fairchild 24 Forwarder

 Konštrukcia 
Fairchild 24 je hornoplošník s rozpätím krídel . Drak lietadla pozostáva zo zvarených oceľových trubiek a drevených líšt, ktoré sú pokryté látkou. 

Tento model predstavoval v porovnaní s predchádzajúcimi typmi radikálny krok, ktorým sa firma Fairchild snažila získať čo najväčší podiel v sektore súkromných pilotov. Interiér bol navrhnutý slávnym americkým priemyselným a automobilovým dizajnérom Raymondom Loewym. Medzi najzaujímavejšie prvky patrili okenné kľučky so sťahovacími oknami podobne, ako to bolo bežné u áut. Pohodlné sedadlá a mnoho ďalších funkcií v automobilovom štýle spravili z modelu 24 jedno z najkrajších a najpohodlnejších lietadiel svojej doby. Ďalším významným prvkom bol robustný podvozok, ktorý umožnil pilotovi modelu 24 pristáť aj v teréne mimo pristávacej dráhy.

Lietadlá Fairchild 24 boli vyrábané s dvoma rôznymi typmi piestových spaľovacích motorov, pričom každý z nich dáva týmto strojom charakteristický vzhľad. Verzia F-24W má hviezdicové motory Warner "Super Scarab". Tieto stroje majú vďaka kruhovému tvaru motora krátke nosy. Zvyšné lietadlá vo verzii F-24R majú šesťvalcové radové motory Ranger a sú preto charakteristické svojimi dlhými nosmi.

 Operačné nasadenie 
Počas druhej svetovej vojny bola verzia UC-61 Forwarder používaná americkými ozbrojenými silami na pobrežné hliadkovanie a jej úlohou bolo udržať japonské alebo nemecké ponorky čo najďalej od amerického pobrežia. Lietadlo mohlo niesť dve bomby s hmotnosťou  a bolo úspešné vo viacerých konfrontáciách s nemeckými ponorkami.

 Používatelia 

 Austrália 
Royal Australian Air Force
 Brazília
Brazílske vzdušné sily
 Československo
Československá ľudová armáda
 Fínsko
Fínske vzdušné sily
 Izrael
Izraelské vzdušné sily
 Kanada
Kanadské kráľovské letectvo
 Spojené kráľovstvo 
Royal Air Force
 Švédsko
Švédske vzdušné sily
 Taliansko
Talianske vzdušné sily
 Thajsko
Thajske kráľovské vzdušné sily
 USA
United States Army Air Forces
United States Marine Corps
United States Navy
United States Coast Guard

Špecifikácia (Fairchild 24W)
 Všeobecné charakteristiky 
 Posádka: 1
 Kapacita: 3 pasažieri
 Dĺžka: 
 Rozpätie krídeľ: 
 Výška: 
 Plocha krídla: 
 Prázdna hmotnosť: 
 Maximálna vzletová hmotnosť: 
 Pohonná jednotka: Hviezdicový sedemvalcový motor Warner "Super Scarab" Series 50A s výkonom 145 hp (108 kW) pri 2050 ot./min.

 Výkonnosti 
 Maximálna rýchlosť letu: /h
 Cestovná rýchlosť: /h
 Dolet: 
 Dostup: 

Tiež pozri
 Piper J-3 Cub
 British Taylorcraft Auster

 Referencie 

Kategória:Dopravné lietadlá USA
Kategória:Lietadlá Fairchild